Omar Yaghi

Omar Mwannes Yaghi (* 9. Februar 1965 in Amman, Jordanien) is en US-amerikaansch-palästinensisch-jordaansch Chemiker un Perfesser an de University of California, Berkeley. 2025 kreeg gemeensam mit Susumu Kitagawa un Richard Robson den Nobelpries för Chemie för de Entwicklung vun metallorganischer Gerüstverbindungen.

 Leven 
Yaghi stammt ut en palästinensisch Flüchtlingsfamilie. He is in en groot Familie mit begrenztem Togang to Water un ahn Strom upwussen. Mit 15 Jahren truck he in de USA. He hett an de University at Albany, The State University of New York studeert, wo he 1984 sien Bachelor kreeg. Sien Doktertitel kreeg he 1990 an de University of Illinois. Ansluutend weer he för dree Johr  as NSF-Fellow in Harvard. Dornah is he an de Arizona State University gahn, bevör he 1999 an de University of Michigan as Robert W. Parry Collegiate Professor wesseln dee. Vun Januar 2006 bit 2012 weer he an de University of California, Los Angeles tätig.

Yaghi forscht an Metal Organic Frameworks un anner Gerüsten, de Waterstoff oder Kohlendioxid spiekern un wenn nödig weer afgeven können.

Ehrungen
2007 kreeg he den Newcomb Cleveland Prize vun de AAAS för de best wetenschaplich Arbeit un för butergewöhnlich Leistungen in de Wetenschap. Ebenfalls 2007 wurr he mit de Materials Research Society Medal uttekent. 2010 kreeg he den Centenary Prize vun de Royal Society of Chemistry. 2015 wurr he mit den König-Faisal-Pries in de Kategorie Wetenschap un 2017 mit den Albert Einstein World Award of Science un den BBVA Foundation Frontiers of Knowledge Award uttekent. 2018 kreeg he den Wolf-Pries för Chemie, för 2019 wurr hüm de Gregori-Aminoff-Pries tospraken. Ok in dat Johr 2019 wurr Yaghi in de National Academy of Sciences wählt, 2022 in de American Academy of Arts and Sciences. 2020 kreeg ge de August-Wilhelm-von-Hofmann-Denkmünt. In dat glieker Johr wurr Omar Yaghi as Liddmaat vun de Sektschoon Chemie in de Nationale Akademie der Wissenschaften Leopoldina upnommen. 2023 wurr hüm de Wilhelm-Exner-Medaille verleeht. 2024 wurr he mit den Tang Prize in de Kategorie „Nahhollend Entwicklung“ uttekent un ebenfalls 2024 mit den Balzan-Pries för sien Bidrääg to „Nanoporöse Materialien för Umweltanwendungen“. För 2025 kreeg Yaghi den Von Hippel Award tospraken. Mit Susumu Kitagawa un Richard Robson kreeg he 2025 den Nobelpries för Chemie für die Entwicklung metallorganischer Gerüstverbindungen.

 Wat he herutbrocht hett (Utwahl) 













 Weblinks 

 Liddmaatsindrag vun  Omar Yaghi bi de Nationalen Akademie der Wissenschaften Leopoldina
 Website vun dat Yaghi Laboratory


 Enkeld Nahwiesen 

Kategorie:Mann
Kategorie:Börger von Jordanien
Kategorie:Börger von de USA
Kategorie:Boren 1965
Kategorie:Chemiker
Kategorie:Nobelpriesdräger (Chemie)